



Z A P I S N I K

10. sjednice Vijeća MO Studenski grad, od 16. ožujka 2022. godine u prostorijama MO Studenski grad, s početkom u 19:00 sati



NAZOČNI ČLANOVI VIJEĆA:

1. RENATA HOFER
2. IVANA BUDIMIR
3. JOSIP JULARIĆ
4. MARIJA GEORGIEV
5. ZORAN PRERADOVIĆ
6. VJEKOSLAV MADUNIĆ
7. CVITAN ČALE
8. BORIS GNJIDIĆ


ODSUTNI ČLANOVI VIJEĆA:

1. DOMINIK RODIĆ

Predsjedava: Renata Hofer, predsjednica Vijeća.

Zapisnik vodi: Ivana Budimir, potpredsjednica Vijeća

Predsjednica utvrđuje prisutnost 8 od 9 članova Vijeća, što znači da Vijeće može pravovaljano odlučivati.

Predsjednica podsjeća članove Vijeća da su uz poziv primili zapisnik 9. sjednice. Pita ima li primjedbi na navedeni zapisnik. Nakon rasprave i konsenzusa oko ispravka i dopuna, zapisnik 9. sjednice jednoglasno je prihvaćen.

Dopuna dnevnog reda:
1. Prijedlog ugradnje stupića u ulici Zvonimira Ljevakovića – donošenje zaključka;
2. Zahtjev za korištenje prostorija MO Studentski grad HDZ – donošenje zaključka;
3. Zahtjev za korištenje prostorija MO Studentski grad SDP – donošenje zaključka;
4. Zahtjev za korištenje prostorija MO Studentski grad DP – donošenje zaključka
5. [bookmark: _GoBack]Zahtjev za korištenje prostorija MO Studentski grad SUH – donošenje zaključka
6. Prijedlog dopune sadržaja u dječjem igralištu u Međašnoj ulici – donošenje zaključka;
7. Projekt produženja prometnice u Kolakovoj ulici – donošenje zaključka



Predsjednica predlaže 


D N E V N I   R E D


1. Davanje mišljenja o postojećem projektu za izgradnju parkirališta  u Ljevakovićevoj ulici – donošenje zaključka;
2. Obnova horizontalne signalizacije ispred kbr. 9 u ulici Milovana Gavazzija – donošenje zaključaka;
3. Prijedlog za upuštanjem rubnika ispred kbr. 9 u ulici Milovana Gavazzija – donošenje zaključaka;
4. Zahtjev za povremeno korištenje prostorija Mjesnog odbora Studentski grad HVIDRA– donošenje zaključaka;
5. Prijedlog saniranja okna u ulici Milovana Gavazzija – donošenje zaključaka;
6. Zahtjev gosp. Željka Trgovca za asfaltiranjem dijela Kopaničke ulice – donošenje zaključaka;
7. Zahtjev gosp. Željka Kalića za uređenjem dječjeg parka u ulici Mate Lovraka između kbr. 5-7 – donošenje zaključaka;
8. Zahtjev predstavnika stanara gosp. Miljenka Ban vezano za popločenje staze uz zgradu u Dankovečkoj ulici – donošenje zaključaka;
9. Prijedlog za postavljanje stupića u ulici Zvonimira Ljevakovića – donošenje zaključka;
10. Zahtjev za korištenje prostorija MO Studentski grad 
· Hrvatska demokratska zajednica
· Socijaldemokratska partija Hrvatske
· Domovinski pokret
· Sindikat umirovljenika Hrvatske
11. Prijedlog dopune sadržaja u dječjem igralištu u Međašnoj ulici - – donošenje zaključka;
12. Projekt produženja prometnice u Kolakovoj ulici - – donošenje zaključka
13. Pitanja, prijedlozi i obavijesti

Ad. 1) Davanje mišljenja o postojećem projektu (oznaka projekta 54/2020) za izgradnju parkirališta  u Ljevakovićevoj ulici

Predsjednica obavještava vijećnike da je dobila na uvid projekt za izgradnju parkirališta  u Ljevakovićevoj ulici oznaka 54/2020 . Nakon rasprave, vijeće sa 6 glasova ZA i 2 PROTIV donosi 

Z A K LJ U Č A K 
o projektu (oznaka projekta 54/2020) za izgradnju parkirališta u Ljevakovićevoj ulici


I. S obzirom da je postojećim projektom predviđeno rušenje previše stabala u Ljevakovićevoj ulici, predlaže se sukladno dogovoru s predsjednikom komunalnih akcija GČ Gornja Dubrava izmijeniti projekt kako bi se kod izgradnje parkirališta sačuvala postojeća stabla.

II. Ovaj zaključak dostavlja se Vijeću Gradske četvrti Gornja Dubrava da navedeno razmotri prilikom donošenja Plana komunalnih aktivnosti Gradske četvrti Gornja Dubrava u 2022. godini.


Ad 2) Obnova horizontalne signalizacije ispred kbr. 9 u ulici Milovana Gavazzija

Predsjednica obavještava vijećnike o zahtjevu građana. Budući da nitko nema primjedbu, Vijeće jednoglasno donosi

Z A K LJ U Č A K
o obnovi horizontalne signalizacije ispred kbr. 9 u ulici Milovana Gavazzija

Predlaže se obnova horizontalne signalizacije (zabrana parkiranja) ispred  ulaza u zgradu  u ulici Milovana Gavazzija kbr. 9.


Ad 3) Prijedlog za upuštanje rubnika ispred kbr. 9 u ulici Milovana Gavazzija

Predsjednica obavještava vijećnike o zahtjevu građana koji je uputila predstavnica suvlasnika gospođa Sanja Ćorluka u kojem između ostalog piše da na kućnim brojevima 5 i 9 žive nepokretne osobe. Budući da nitko nema primjedbu, Vijeće jednoglasno donosi

Z A K LJ U Č A K
za upuštanje rubnika ispred kbr. 9 u ulici Milovana Gavazzija

Predlaže se upuštanje rubnika  ispred kbr. 9 u ulici Milovana Gavazzija. Na navedenom kbr. živi osoba u invalidskim kolicima te joj je otežano silaženje sa nogostupa. 


Ad 4) Zahtjev HVIDRA-e za povremeno korištenje prostorija Mjesnog odbora Studentski grad

Predsjednica otvara raspravu. Vijeće sa 7 glasova ZA i 1 suzdržanim donosi:

Z A K LJ U Č A K
o zahtjevu za korištenje prostorija Mjesnog odbora

Vijeće odobrava prijedlog HVIDRA-e za korištenjem prostorija MO Studentski grad svakim danom od 7:00 do 20:00 sati u ulici Vile Velebita 1.




Ad 5) Prijedlog uklanjanja revizijskog okna napuštene septičke jame ulici Milovana Gavazzija

Predsjednica otvara raspravu. Budući da nitko nema primjedbu, Vijeće jednoglasno donosi

Z A K LJ U Č A K
o uklanjanju revizijskog okna napuštene septičke jame

Predlaže se rušenje i uklanjanje napuštene septičke jame na k.č. 2905/1, k. o. Dubrava koja je tamo ostala nakon što je na tom mjestu srušena kuća. U jamu pojedinci bacaju smeće te se iz tog razloga tamo skupljaju štakori stoga je to potrebno ukloniti po hitnom postupku.




Ad 6) Zahtjev gosp. Željka Trgovca za asfaltiranjem dijela Kopaničke ulice 

Predsjednica otvara raspravu. Budući da nitko nema primjedbu, Vijeće jednoglasno donosi


Z A K LJ U Č A K
o prijedlogu asfaltiranja dijela Kopaničke ulice

Vijeće predlaže asfaltirati dio Kopaničke ulice sukladno prijedlogu građana.

Ad 7) Zahtjev gosp. Željka Kalića za uređenjem dječjeg parka u ulici Mate Lovraka između kbr. 5 i kbr. 7


Predsjednica otvara raspravu. Vijeće jednoglasno donosi 

Z A K LJ U Č A K
o prijedlogu krajobraznog uređivanje dječjeg igrališta u ulici Mate Lovraka između kbr. 5 i kbr. 7


S obzirom na blizinu ostalih dječjih igrališta predlaže se samo krajobrazno uređivanje igrališta/parka u ulici Mate Lovraka između kbr. 5 i kbr. 7


Ad 8) Zahtjev predstavnika stanara gosp. Miljenka Ban vezano za popločenje staze uz zgradu u Dankovečkoj ulici

Predsjednica otvara raspravu. Budući da nitko nema primjedbu, Vijeće jednoglasno donosi

Z A K LJ U Č A K
o prijedlogu popločenja staze uz zgradu u Dankovečkoj ulici

Vijeće predlaže g. Miljenku Ban provjeriti sa upraviteljem zgrade da li je predmetna staza u njihovoj nadležnosti.



Ad 9) Prijedlog za postavljanje stupića u ulici Zvonimira Ljevakovića koji su podnijeli roditelji djece iz područnog vrtića „Poletarac“

Predsjednica otvara raspravu. Vijeće jednoglasno donosi 

Z A K LJ U Č A K
o prijedlogu postavljanja stupića u ulici Zvonimira Ljevakovića
Predlaže se postavljanje stupića onako kako je opisano u zahtjevu građana, odnosno na nogostupu u ulici Zvonimira Ljevakovića između kućnih brojeva 8 i 32.


Ad 10) Zahtjev za korištenje prostorija MO Studentski grad 
· Hrvatska demokratska zajednica
· Sindikat umirovljenika Hrvatske
· Domovinski pokret
· Socijaldemokratska stranka

Predsjednica otvara raspravu. Vijeće jednoglasno donosi 

ZAKLJUČAK
o davanju na povremeno korištenje prostora MO Studentski grad


1.	 Vijeće Mjesnog odbora  Studentski grad odobrava povremeno korištenje prostora u objektu Mjesnog odbora Studentski grad, Vile Velebita 10/3, sljedećim korisnicima;


· Politička stranka „Hrvatska demokratska zajednica“ 
- ponedjeljak, četvrtak i petak od 18:00 do 21:00 sati (mala dvorana)

· Socijaldemokratska zajednica Hrvatske
-svaki drugi ponedjeljak  od 18:00 do 20:00 sati (velika dvorana)

· Politička stranka „Domovinski pokret“
- svaki  utorak od 18:00 do 20:0 sati. (mala dvorana)

· Sindikat umirovljenika Hrvatske
-svaki utorak i petak od 17:00 do 21:00 sati (velika dvorana)

Ad 11) Prijedlog dopune sadržaja u dječjem igralištu u Međašnoj ulici

Predsjednica otvara raspravu. Vijeće glasa o prijedlogu te sa 6 glasova protiv, 1 za i 1 suzdržanim te donosi sljedeći

Z A K LJ U Č A K
prijedlogu dopune sadržaja u dječjem igralištu u Međašnoj ulici

I. S obzirom da je dječje igralište nedavno uređeno, vijeće NE podržava nabavu novog sadržaja.
II. Ovaj zaključak dostavlja se Vijeću Gradske četvrti Gornja Dubrava da navedeno razmotri prilikom donošenja Plana komunalnih aktivnosti Gradske četvrti Gornja Dubrava u 2022. godini.



Ad 12) Mišljenje o projektu produženja prometnice u Kolakovoj ulici koje je od MO Studentski grad tražio gospodin Zoran Jarak iz Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektor za ceste

Predsjednica otvara raspravu. Vijeće glasa o prijedlogu te sa 6 glasova protiv, 1 za i 1 suzdržanim te donosi sljedeći


Z A K LJ U Č A K
o projektu produženja prometnice u Kolakovoj ulici

U mjerilu grada i kontekstu prometnog povezivanja istočnog dijela grada sa zapadom, osobito Sesveta produljenje Kolakove predstavlja važan i strateški prometni projekt grada. Produljena Kolakova u mjerilu Dubrave imala bi pozitivan učinak na prometnu situaciju kroz bolje prometno integriranje brdskih dijelova Dubrave uz smanjenje prometnog pritiska u ulici Dubrava, Dankovečkoj i Lovrakovoj. Planirana autobusna stajališta u Lovrakovoj poboljšala bi dostupnost javnog gradskog prijevoza, a planirana biciklistička staza značajno povećala kvalitetu biciklističke infrastrukture unutar GČ Gornja Dubrava. Smanjenje prometnog opterećenja na Dankovečku i Lovrakovu, uz planirane autobusne stanice i biciklističku stazu imalo bi pozitivne učinke na život stanovnika Studenskog Grada.

Pozitivno očitovanje odnosi se na Etapu 1. (dvotračni kolnik). Radi očuvanja krajobraznih i ambijentalnih vrijednosti potoka Trnava predlaže se odustajanje od Etape 2. (četverotračni kolnik) kojom bi se prometnica proširila do samog ruba potoka, a prometno opterećenje udvostručilo. 

Pri izgradnji prometnice potrebno je pažljivo pristupiti prostorima urbanih vrtovima na trasi ceste. Urbani vrtovi su ilegalni, ali desetljećima kultivirani i egzistencijalno i emotivno važni za vrtlare. Pri izmještanju vrtova predlaže se kompenzacija kroz omogućivanje obrade vrtova na lokaciji organiziranog urbanog vrta na području GČ Gornja Dubrava. Mišljenje će se dostaviti gospodinu Jaraku iz navedenog Gradskog ureda.


Ad 13) Pitanja, prijedlozi i obavijesti.


Dovršeno u 21:00 sati.

KLASA:024-08/22-003/564
URBROJ:251-13-11-5-22-2
U Zagrebu, 16. ožujka 2022.

Zapisnik sastavila: 								Predsjednica Vijeća
Ivana Budimir									Mjesnog odbora
Studentski grad
Renata Hofer

